Sándor Mária: szájbefogásra volt elég a fizetésemelés
A fekete ruhás nővér az ATV műsorában elmondta: a béremelés elhallgattatta a kollégáit, akik így már nem beszélnek a problémákról.
Sándor Mária az Egyenes Beszéd c. műsorban elárulta azt is: azért tűnt el, mert elérte, amiért elkezdte akcióját, ugyanakkor úgy érzi, hogy ezt nem könyvelheti el sikerként, a béremelés ugyanis elhallgattatta a kollégáit. Leszögezte: szájbefogásra volt elég a fizetésemelés, miközben a nővérek továbbra sem tudják becsülettel ellátni a munkájukat, mert túl vannak terhelve. Szerinte hiányzik az utánképzés, és nem született meg az az életpályamodell, ami a nővéreket a pályára vonzaná.
Az ápolónő a betegeket arra buzdította, hogy jelentsék fel őt és kollégáit, amiért képtelenek ellátni a feladataikat. Szerinte ugyanis eljárásoknak kell indulniuk ahhoz, hogy kiderüljön, óriási munkaerőhiány van az egészségügyben.
Szerinte a kamara felelőssége is nagy a kialakult helyzetben, mert bár jogosultsága lenne a szervezetnek, mégsem tesz semmit. Úgy látja: a médiában sokszor tényleg túlzó hírek jelennek meg, ami csorbítja a szakma becsületét, miközben nem az itthon maradt dolgozók tehetnek a kialakult helyzetről. Könnyű a nővérek munkája felett ítélkezni, de nem szabad elfelejteni, hogy ők azok, akik az emberhiány miatt szélmalomharcot vívva küzdenek – fogalmazott.
A beszélgetés végén azt mondta, fekete ruhás nővérként nem tér már vissza a köztudatba, de a szakmájáért a jövőben is ki fog állni, a politikát azonban határozottan kerüli.
(Forrás: medicalonline.hu)
A police.hu-n megjelent tájékoztatás szerint a rendőrség freggel fél 7 tájban befejezte a helyszínelést, a forgalom zavartalan. A baleset körülményeit a begyűjtött adatok elemzésével a rendőrség vizsgálja.
A police.hu-n megjelent tájékoztatás szerint a rendőrség freggel fél 7 tájban befejezte a helyszínelést, a forgalom zavartalan. A baleset körülményeit a begyűjtött adatok elemzésével a rendőrség vizsgálja.